
Budapesti Ügyvédi Kamara Mesterséges Intelligencia Munkacsoport
– stratégiai vitairat előrehaladási jelentés –


I. Előzmények

A Budapesti Ügyvédi Kamarában 2026. március 5. napján jött létre az Informatikai Bizottság mellett működő Mesterséges Intelligencia Munkacsoport. A munkacsoport eddig összesen hat alkalommal ülésezett (2026. március 5., április 15., június 9., július 13., szeptember 2., szeptember 28. napján), munkájába érdemben bekapcsolódik a jogtanácsosi tagozat is.

A munkacsoport ügyvéd tagjai: Bálint Attila, Beraczkai Dávid, Csitei Béla, Darázs Lénárd, Dékány Dóra, Éder Róbert, Faragó Tamás, Firtkó Tibor, Gál András Levente, Halmos Péter, Harsányi Zoltán, Homoki Péter, Kolláth Mihály Gábor, Madarassy Tamás, Mayer M. Balázs, Réczei Géza, Suba Ferenc és Ungváry Botond.

A munkacsoport jogtanácsos tagjai: Bunda Rita, Egresits Tímea, Ferencz Iván, Herczegh Zsolt, Pólik Cecília, Szabados János és Vida András.

A munkacsoport alakuló ülésén meghatározásra kerültek azok a kiemelt tématerületek, ahol a mesterséges intelligenciával összefüggésben indokolt a Kamara és a hazai ügyvédség feladatait és fejlesztéseit számba venni.

A megfogalmazott cél szerint 2026 őszére a munkacsoport elkészít egy stratégiai vitairatot a Magyar Ügyvédi Kamara számára.

Az eredeti elképzelésünk az volt, hogy a stratégiai gondolkodásban kiemelt partnerként számítunk a kormányzat érintett szereplőire, így jelen esetben a Tudományos és Technológiai Minisztérium informatikai szakterületére. Sajnálatos módon a nyári megkeresésre mindeddig érdemi válasz nem érkezett, így az egyes állami beavatkozást igénylő felvetések és gondolatok tekintetében a kormányzati álláspont még semmilyen formában nem ismert, még szakértői szinten sem.


II. Javaslataink

II.1. Az ügyvédi tevékenységről szóló 2017. évi LXXVIII. törvény (a továbbiakban: Üttv.) módosítása

Az Üttv. 3. §-a szerinti kiegészítő ügyvédi tevékenységek listájának, fogalomhasználatának esetleges frissítése, valamint a 155. § (2) bekezdés h) pontjára hivatkozással javaslattétel (kamarai) magatartási kódexek elfogadására.

II.2. Dogmatikai védelem, azaz a magyar jogi szaknyelv megfelelő védelme az egyes nyelvi modellekben

A mesterséges intelligencia alkalmazása során – mivel az LLM-modellekbe különböző forrásokból kerülnek be inputok – a tételes jog mellett kialakulhat egy olyan helytelen vagy szakszerűtlen terminológia- és szóhasználat (hunglish), amely jogbizonytalansághoz vezethet. Érdemes megvizsgálni, hogy e körben milyen eszközei lehetnek a kamaráknak, hogy a megfelelő gyakorlatot kedvező irányban befolyásolni tudják.

II.3. Képzési reform

a. Az „MI-mentes” praxis szabadságának biztosítása.
b. MÜK OAB együttműködése az egyetemekkel, valamint javaslattétel a képzések tartalmára vonatkozóan; mikrotanúsítványok.
c. A mesterséges intelligencia fejlődésével lépést tartó moduláris képzési rendszer a tagok és nyilvántartottak számára.
d. Kezdeményező és személyre szabott kamarai képzési szolgáltatások.

II.4. Karrierhíd: átképzési javaslatokkal a pályamódosítás támogatása a pályaelhagyó kollégák számára, kormányzati közreműködéssel, különös tekintettel az igazságügyi ágazatra (bírák és ügyészek)

II.5. Kutatás, fejlesztés és innováció (a továbbiakban: KFI) a magyar piacon

a. „Legal AI” nemzeti labor, valamint benchmark evaluation.
b. Regulatory sandbox.
c. MI-rendszerekkel összefüggő kamarai képességek kiépítésével kapcsolatos javaslattétel [infrastruktúrafejlesztés, például (i) inferencia mintakonfigurációk különböző költség- és teljesítményszintekre, (ii) kis költségvetésű, célzott modelladaptációs mintamegoldások és receptkönyvek].
d. Együttműködés az egyetemekkel.

II.6. Observatory

A különböző mesterséges intelligencia alkalmazások értékelésére irányuló folyamatok (blacklist és greylist felállítása) kamarai támogatása.

II.7. Folyamatosan megújuló kamarai ajánlás a praxisok adatgazdálkodása, valamint szellemi alkotással (know-how) kapcsolatos vagyongazdálkodása körében

II.8. Kamarai MI-használati felmérés és kompetenciamérő-rendszer

1. Rövid, kötelező, statisztikai célú felmérés a tagok MI-használatáról.
1. Önkéntes, egyéni kompetenciafelmérés és személyre szabott képzési profil.

II.9. Kamarai Karrier Tanácsadópont

Az önkéntes kamarai szolgáltatások egységes kerete, szakosodási és orientációs tanácsadással.

II.10. MI-jogi tudásközpont (infrastruktúrafejlesztés közösségi szinten) és egyetemi képzési együttműködések

a. MI-jogi tudásközpont (BÜK könyvtár) és tudásmegosztási fórumok.
b. Elismert gyakorlati idő informatikai cégeknél a jogi képzésben, irodák részvételével (duális képzés jelleggel).
c. Többszintű képzés az irodai alkalmazottak részére.

II.11. Kiemelt partnerség és közös érdekképviselet a meghatározó MI-szolgáltatókkal

Biztonságos és megfelelő ár-érték arányú együttműködés kialakítása a tagság egésze számára.

II.12. Hivatásetikai normák és garanciarendszer

a. Titoktartási-felelősségi tájékoztató és GDPR szerinti magatartási kódex.
b. MI-kockázati katalógus (alkalmazandó jog, harmadik országbeli kitettség, adatvédelem, kiberbiztonság, szakmai kontroll kiüresedése stb.).
c. Chatbotok és „ügyvédpótló” megoldások kezelése a BÜK és a Fogyasztóvédelmi Hatóság közös kampányával.

II.13. Új munka- és feladatkörök

Új jogintenzív munka- és feladatkörök feltárása, figyelemmel a közigazgatás és a közszolgálat hazai és uniós intézményfejlődésére.


III. A stratégiai vitairat tartalomjegyzéke

	Fejezet
	Alpontok

	1. Bevezetés
	1. a BÜK/MÜK MI-stratégia küldetése, feladata, ennek nyomon követése

	
	1. a hivatásrend és a köztestület szerepfelfogása (kezdeményező fellépés)

	
	1. közpolitikai és jogszabályi környezet, dinamika

	
	1. partnerségi rendszer (kormányzati szereplők, nemzetközi partnerek, tudásipari műhelyek, testületi tagságok) – részvétel az MI Tanácsban és testületi fórumokon

	
	1. a hivatásgyakorlással kapcsolatos jövőbeni jelentős kihívások és lehetőségek (pályamódosítás, új munkakörök)

	
	1. a kamarai tagság hatékonyságjavításának multiplikátor/gazdaságfejlesztési hatásai

	2. Kompetenciafejlesztés
	1. kompetenciamérő-rendszer – kötelező, statisztikai célú felmérés (kormányzati javaslatok alátámasztására)

	
	1. egyetemi képzési együttműködések (az Nftv. 108. §-a szerinti duális képzés a jogi képzésben, jogtanácsosi és ügyvédi irodák részvételével)

	
	1. egyes, fokozott kockázatú MI-intenzív jogi/„Legal AI” szolgáltatásokhoz rendelt kötelező belépési képzések, valamint az „MI-mentes” praxis szabadsága

	
	1. MI-jogi tudásközpontok kialakítása (BÜK könyvtár)

	
	1. tudásmegosztási keretek (jó gyakorlatok, szalonok, kamarai belső kommunikációs fórumok)

	
	1. többszintű képzés alkalmazottak részére (ezzel segítve a munkavállalók oktatását)

	3. Kamarai Karrier Tanácsadópont
	1. kompetenciamérő-rendszer – önkéntes, egyéni kompetenciafelmérés (egyéni képzési javaslatokhoz)

	
	2. kompetenciafelmérés alapján képzési profil alkotása, kezdeményező és személyre szabott kamarai képzési szolgáltatások (BÜK/MÜK képzési platform)

	
	3. át- és továbbképzési rendszer, ösztönző és élményalapú képzések

	
	4. karrierhíd program, átképzés (kormányzati együttműködés)

	
	5. szakosodás, orientációs tanácsadás – Kamarai Karrier Tanácsadópont

	4. Szolgáltatásfejlesztés támogatása
	1. MI-jogi szolgáltató/termék piactérhez kapcsolódó ’greylist’ és ’blacklist’ elfogadása

	
	1. observatory (hírlevél és hiteles tanácsadás)

	
	1. kiemelt partnerség a meghatározó szolgáltatókkal

	
	1. közös érdekképviselet a biztonságos és megfelelő ár-érték arányú együttműködés érdekében

	
	1. adatalapú és adatvezérelt kamarai ajánlási rendszer és praxisszervezés (ehhez szükséges diagnosztikai eszközök fejlesztése)

	5. Legal AI
	1. új jogintenzív munka- és feladatkörök feltárása, figyelemmel a közigazgatás és a közszolgálat hazai és uniós intézményfejlődésére (átalakuló eljárások)

	
	1. KFI-fejlesztés, új kamarai feladatvállalások – „Legal AI”-labor (BÜK és MÜK részvételével), benchmark evaluation – új felületek és infrastruktúra [kiemelt szempont az adatbiztonság, tokengazdaságosság (modellhatékonyság-vizsgálat és kiértékelési rendszer)]

	
	1. ügyfélkezelési modellek (chatbotok és „ügyvédpótló” megoldások kezelése, fogyasztóvédelmi szempont)

	
	1. jogi és rendszerbiztonsági garanciarendszer (alkalmazandó jog, harmadik országbeli kitettség, adatvédelem, kiberbiztonság)

	6. Hivatásetikai normák fejlesztése és ehhez kapcsolódó segédanyagok készítése
	1. titoktartási-felelősségi tájékoztatók és EU AI Act, hazai MI jogszabályok, valamint GDPR, hazai adatvédelmi jogszabályok, továbbá NIS2, hazai kiberbiztonsági jogszabályok szerinti magatartási kódexek

	
	1. MI-kockázati katalógus

	
	1. nemzeti adatgazdaság támogatása, részvétel a tokengazdálkodási és az automatizálási folyamatokban, szem előtt tartva az ügyvédi titkot

	7. Intézkedési terv
	1. feladat, felelős, határidő

	
	2. éves felülvizsgálat



Kelt Budapesten, 2026. október 02. napján.

